ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026263
Chi_ขอให้ปรับปรุงการให้บริการกรณีคิดราคาเพิ่มโดยไม่แจ้งล่วงหน้า ของโรงแรม ซอยประชาราษฎร์บำเพ็ญ 18 แขวงสามเสนนอก เขตห้วยขวาง กรุงเทพมหานคร เนื่องจากผู้ร้องเป็นคนต่างด้าวสัญชาติจีน ประสงค์เดินทางมาท่องเที่ยวกับครอบครัว จึงได้จองโรงแรมผ่านช่องทางออนไลน์ เป็น Website จีนชื่อ https://www.qunar.com โดยจองในวันที่11 มิถุนายน 2566 ซึ่งได้จองห้องพักของโรงแรม จำนวน 2 ห้อง คือห้องแรก ราคา 444 RMB (ค่าเงินหยวนจีน) และอีกห้องราคา 458 RMB (ค่าเงินหยวนจีน) หลังจากนั้นได้เดินทางมายังราชอาณาจักรและได้เข้าพักในโรงแรม วันที่27 และ 28 มิถุนายน 2566 แต่เมื่อชำระเงินค่าห้องพัก ทางโรงแรมคิดเพิ่ม 80 บาท (แปดสิบบาทถ้วน) โดยไม่ได้แจ้งว่าเงินส่วนต่างนั้นคือค่าอะไร จากกรณีดังกล่าวส่งผลให้ผู้ร้องไม่ได้รับความสะดวกในการใช้บริการ และรู้สึกว่าไม่เป็นธรรมที่มีการคิดราคาเพิ่มโดยไม่แจ้งล่วงหน้าและไม่ได้ชี้แจงแก่ผู้ร้องว่าคือค่าอะไร จึงประสงค์ให้หน่วยงานที่เกี่ยวข้องปรับปรุงการให้บริการกรณีคิดราคาเพิ่มโดยไม่แจ้งล่วงหน้า เพื่อเป็นการอำนวยความสะดวกให้นักท่องเที่ยวที่มาใช้บริการต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata